Diari Oficial de la Generalitat Valenciana


Sumari del DOGV 8733, del 05-02-2020 (2020/652)

Informació pública de l'aprovació definitiva de la reparcel·lació voluntària del sector 2 del polígon industrial.
-----------------------------------------------------------------------------------------------------------------

### Dades del document

Número de DOGV
:   8733

Data del DOGV
:   05-02-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/652


Data del document
:   24-01-2020

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * pla d'urbanisme
    * administració local

Informació pública de l'aprovació definitiva de la reparcel·lació voluntària del sector 2 del polígon industrial. [2020/652]  
Per l'Alcaldia, en data 23.01.2020, s'ha dictat la Resolució del tenor literal següent:  
«Vista la proposta de reparcel·lació voluntària presentada en aquest Ajuntament per Javier Aparici Bartoll, en nom i representació de Azulmed, SLU, per al desenvolupament de l'àmbit del Pla Parcial del Sector 2 del Polígon Industrial, formulada en escriptura pública atorgada per la notària Mónica Piqueres Mateu, del Col·legi Notarial de València, número de protocol 314, de data 15 d'octubre de 2019.  
Atés que mitjançant Resolució de l'Alcaldia de data 31.10.2019, la referida reparcel·lació es va sotmetre a informació pública, per termini d'un mes, mitjançant anunci publicat en el Diari Oficial de la Generalitat Valenciana, núm. 8687, de 28.11.2019; en el Periòdic Mediterrani, de data 6 de novembre de 2019 i en tauler d'edictes de l'Ajuntament, emplaçant durant aquest termini als interessats en l'expedient, sense que s'hagen formulat al·legacions.  
Examinada la documentació que l'acompanya, vistos els informes emesos pels serveis tècnics i Secretaria, i de conformitat amb el que s'estableix en l'article 21.1.j de la Llei 7/1985, de 2 d'abril, reguladora de les bases de règim local, resolc:  
Primer. Aprovar el projecte de reparcel·lació voluntària presentada en aquest Ajuntament per Javier Aparici Bartoll, en nom i representació de Azulmed, SLU, per al desenvolupament de l'àmbit del Pla Parcial del Sector 2 del Polígon Industrial i formulada en escriptura pública.  
  
Segon. La reparcel·lació produirà els següents efectes:  
a) Transmissió, a l'administració corresponent, en ple domini i lliure de càrregues, de tots els terrenys de cessió obligatòria per a la seua incorporació al patrimoni públic del sòl o la seua afectació als usos previstos en el planejament, així com la modificació d'ofici de l'inventari de béns de les administracions públiques, amb els efectes consegüents.  
  
b) Subrogació, amb plena eficàcia real, de les finques resultants per les finques aportades, havent de quedar establida la seua correspondència.  
c) Afecció real de les finques resultants privades al compliment de les càrregues i al pagament de les despeses inherents al procés urbanitzador.  
d) Extinció de drets i càrregues que graven o afecten les finques d'origen i siguen incompatibles amb el planejament o el projecte de reparcel·lació. En el seu cas, es preveurà el seu trasllat a les finques de resultat i la seua transformació, si escau, en els termes previstos per la normativa hipotecària.  
Tercer. Notificar la present Resolució als interessats i publicar anunci de l'aprovació de la reparcel·lació en el Diari Oficial de la Generalitat Valenciana, sol·licitant-se la seua inscripció en el Registre de la Propietat juntament amb l'escriptura pública que recull el projecte de reparcel·lació voluntària. Així mateix, posar-la a la disposició dels interessats en la seu electrònica d'aquest Ajuntament [http://xilxes.sedelectronica.es].»  
Contra la present resolució, que posa fi a la via administrativa, pot interposar alternativament recurs de reposició potestatiu davant alcalde-president d'aquest Ajuntament, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament recurs contenciós administratiu, davant el Jutjat Contenciós Administratiu de Castelló, en el termini de dos mesos, a comptar des de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que puga interposarse qualsevol altre recurs que poguera estimarse més convenient al seu dret.  
  
  
Xilxes, 24 de gener de 2020.- L'alcalde: José Martínez Melchor.